સુરત મેટ્રો

સુરત મેટ્રો એ ભારતના ગુજરાત રાજ્યના સુરત શહેરમાં સુરત માટે નિર્માણાધીન ઝડપી પરિવહન રેલ વ્યવસ્થા છે. ૧૮ જાન્યુઆરી ૨૦૨૧થી ૪૦.૩૫ કિલોમીટરની સંયુક્ત લંબાઈ ધરાવતા બે કોરિડોરનું બાંધકામ ચાલી રહ્યું છે.આ પ્રોજેક્ટ ડિસેમ્બર ૨૦૨૭ સુધીમાં ₹૧૨,૦૦૦ કરોડના અંદાજિત ખર્ચે પૂર્ણ થવાની ધારણા છે.

 ઈતિહાસ 
ઓગસ્ટ ૨૦૧૨માં સુરત મ્યુનિસિપલ કોર્પોરેશન (SMC) એ મેટ્રો પ્રોજેક્ટ માટે ચાર રેલમાર્ગોનો પ્રસ્તાવ મૂક્યો હતો. "SMC to check feasibility of four Metro routes".   ગુજરાત સરકારે જાન્યુઆરી ૨૦૧૭માં આ પૈકી બે કોરિડોરને મંજૂરી આપી હતી.

કેન્દ્ર સરકારે ૧૧ માર્ચ ૨૦૧૯ના રોજ પ્રોજેક્ટને મંજૂરી આપી હતી. તેનો અમલ ગુજરાત મેટ્રો રેલ કોર્પોરેશન લિમિટેડ દ્વારા કરવામાં આવશે. તેનું ધિરાણ મુખ્યત્વે ભારત સરકાર અને ગુજરાત સરકાર તરફથી ૫૦:૫૦ના ધોરણે ઇક્વિટી અને દ્વિપક્ષીય/બહુપક્ષીય એજન્સીઓ પાસેથી લોન દ્વારા કરવામાં આવશે.  ફ્રાંસ વિકાસ એજન્સી પ્રોજેક્ટ માટે ૨૫૦ મિલિયન યુરો ધિરાણ આપવા માટે પ્રતિબદ્ધ છે, જે અંગે ૨૮ જાન્યુઆરી ૨૦૨૧ના રોજ એક ડીલ નક્કી થઈ હતી.  પ્રોજેક્ટ માટે ૯ માર્ચ ૨૦૧૯ના રોજ જાહેર રોકાણ બોર્ડ(PIB)એ  મંજૂર કર્યા.  ૧૭ ડિસેમ્બર ૨૦૨૧ના રોજ, જર્મની ડેવલપમેન્ટ બેંક KfW અને ભારત સરકારે પ્રોજેક્ટ માટે €442.26 મિલિયનના લોન કરાર પર હસ્તાક્ષર કર્યા. 

જૂન ૨૦૨૦માં તબક્કા-૧ માટે બાંધકામની અરજીઓ મંગાવવામાં આવી હતી.

આ પ્રોજેક્ટનો પાયો ૧૮ જાન્યુઆરી ૨૦૨૧ના રોજ વડાપ્રધાનનરેન્દ્ર મોદી દ્વારા નાખવામાં આવ્યો હતો. બાંધકામ ૨૦૨૪ના અંત સુધીમાં પૂર્ણ થવાની ધારણા હતી. પરંતુ તેને મંદી અને કામમાં આવતા વિલંબને કારણે ડિસેમ્બર ૨૦૨૭માં ઠાલવવામાં આવી છે.

 રૂટ નેટવર્ક 

 તબક્કો ૧ 
કોરિડોર સરથાણા, વરાછાથી ડ્રીમ સિટી (૨૨ કિલોમીટર) અને ભેસન ડેપોથી સરોલી (૧૮ કિલોમીટર) સુધી રાખવામાં આવ્યો છે. સરથાના-ડ્રીમ સિટી કોરિડોરમાં ૨૦ સ્ટેશન હશે અને ભેસન-સરોલી કોરિડોરમાં ૧૮ સ્ટેશન હશે.

મંજૂર થયેલા ૪૦ કિલોમીટરના કોરિડોરમાંથી ૩૩ કિલોમીટર (૨૧ માઇલ) એલિવેટેડ હશે, જ્યારે ૭ કિલોમીટર (૪.૩ માઇલ) ભૂગર્ભ હશે.

પ્રથમ તબક્કામાં ૨૦ મેટ્રો સ્ટેશન પ્રથમ કોરિડોર સરથાનાથી ડ્રીમ સિટી રૂટ (રેડ લાઇન) પર અને ૧૮ મેટ્રો સ્ટેશન ભેસનથી સરોલી (ગ્રીન લાઇન) બીજા કોરિડોર પર બનાવવામાં આવશે.
લીટીનું નામટર્મિનલલંબાઈસ્ટેશનોલાલ રેખાસરથાણાડ્રીમ સિટી૨૧.૬૧ કિમી ૨૦ગ્રીન લાઇનભેસનસરોલી૧૮.૭૪ કિમી ૧૮કુલ૪૦.૩૫ કિમી ૩૮

 આ પણ જુઓ 

 ગુજરાત મેટ્રો રેલ કોર્પોરેશન લિમિટેડ
 અમદાવાદ મેટ્રો

 સંદર્ભો 

શ્રેણી:સુરત શહેર
શ્રેણી:ગુજરાતમાં મેટ્રો પરિવહન